इज़राइल भगदड़ 2021

इसराइल के माउंट मेरन में 21 अप्रैल, 2021 को लाग ओमर की छुट्टी मनाने के लिए सामूहिक सभा आयोजित की गई थी। जहाँ अचानक से भगदड़ शुरू होने के कारण कम से कम 45 लोग मरे गए, और सौ से अधिक लोग घायल हो गए। इस भगदड़ में दर्जनों लोग गंभीर रूप से घायल हुए। यह इसराइल के इतिहास की सबसे घातक नागरिक आपदा मानी जा रही है। जिस जगह हादसा हुआ वहां स्थित कब्र को यहूदी समाज के पवित्र स्थलों में से एक माना जाता है, जहाँ हर साल लाखों श्रद्धालु आते हैं। भीड़ को देखते हुए राज्य नियंत्रक और पुलिस ने पहले ही से भीड़ को नियंत्रित करने का प्रयास किया था। 

हादसे की वजह यह थी कि कुछ लोग पर्वतीय परिसर से निकलते वक्त सीढ़ियों पर फिसल गए। इसके बाद एक-एक कर लोग एक दूसरे पर गिरते चले गए। बाहर निकलने की कोशिश में और भी लोग कुचले गये। कोरोना वायरस के पाबंदियों को हटाए जाने के बाद यह इसराइल का पहला बड़ा आयोजन था। सरकार इस घटना का सही कारण जानने का प्रयास कर रही है।

भगदड़
घटना के सासाक्षात्कारों के अनुसार समारोह का क्षेत्र अत्यन्त व्यस्त था। समारोह में नृत्यादि कार्यक्रम के बाद सैकड़ों लोग समारोह से निकलने को तैयार हुए। निकास का मार्ग एक खड़ी ढलान पर चिकनी धातु से बना था। इन्हीं कारणों से कुछ प्रतिभागी एक दुसरे पर गिरने लगे, कुछ लोगों का मानना है कि यह धक्का-धुक्की जानबूझकर कुछ लोगों द्वारा की गई। इससे लोगों में भगदड़ शुरू हो गई और यह भगदड़ एक दुर्घटना का रूप ले ली। एक गवाह के अनुसार सुरक्षा कर्मियों ने मार्ग को अवरुद्ध कर दिया और लोगों को बाहर निकलने से रोक दिया। जैसे-जैसे लोग अत्यधिक भीड़ से बेहोश होने लगे थे तो पुलिस ने घटना पर काबू पाने के लिए अंत में द्वार खोल दिए। बड़ी संख्या में लोग कुचले गएँ, साथ ही साथ संकरे मार्ग से बाहर निकलने के लिए भगदड़ शुरू हो गई। एक अन्य गवाह ने कहा कि बारिश के कारण मार्ग फिसलन भरा था और इसी कारण दुर्घटना हुई। इस घटना में कम से कम 45 लोग मारे गए और 150 से अधिक लोग घायल हुए।

इसराइल के पूर्व प्रमुख रब्बी यिसरेल मीर लाउ मंच पर से लोगों को शांत रहने का आग्रह करते रहे। घायलों को निकालने के लिए छह हेलीकॉप्टर भेजे गए।

घटना पर प्रतिक्रिया
इसराइल की सरकार ने दुर्घटना के तुरंत बाद ही प्रतिक्रिया की और जांच कमिटी का गठन किया। पुलिस विभाग ने घटना का विवरण करते हुए कहा कि सीढ़ियों पर फिसलन के बाद जो भगदड़ हुई वह उनके नियंत्रण के बाहर था, साथ ही संरचनात्मक खामियों के लिए दुर्घटना स्थल का निरीक्षण किया जा रहा है। पुलिस ने एक बयान जारी किया कि मार्ग को सभी अधिकारियों द्वारा अधिकृत किया गया था और दुर्घटना इसी कारण असामान्य रूप से बढ़ी। पुलिस कमांडर शिमोन लवी ने इस संदर्भ में घोर जांच पड़ताल की बात की है। मोशाव मेरोन कमेटी के पूर्व अध्यक्ष मोर्डेचाई हेल्परिन ने कहा कि निकासी मार्ग को बिना सटिक योजना के बनाया गया था।

यह इसराइल के इतिहास में होने वाली सबसे घातक नागरिक आपदा बताई जा रही है। इससे पहले २०१० में माउंट कार्मेल के जंगल में आग लग गई थी जिसमें ४४ मारे गए थे। प्रधानमंत्री बेंजामिन नेतन्याहू ने घटना के प्रति दुःख प्रकट करते हुए 2 मई 2021 को राष्ट्रीय शोक दिवस घोषित किया राष्ट्रपति रेवेन रिवलिन ने भी घटना के प्रति दुःख व्यक्त किया। भविष्य में इसराइल की कई सांस्कृतिक गतिविधियों पर अभी रोक लगा दी गई है। शायद दुखद घटना के कारण इस तरह के कदम उठाना पड़ा।

 इसराइल में हिंदू त्योहार 

 कृष्णजन्माष्टमी 
देश में हिंदू स्वतंत्र रूप से प्रैक्टिस कर पा रहे हैं। यह विशेष रूप से कृष्ण जन्माष्टमी के उत्सवों द्वारा दर्शाया गया है । गायन और नृत्य के अलावा, कृष्ण के बचपन की कहानियों के इर्द-गिर्द नाटकों का मंचन किया जाता है। यह आयोजन 108 व्यंजनों की दावत के साथ होता है, एक संख्या जिसे विश्वासियों द्वारा पवित्र माना जाता है।

आयोजकों ने कहा कि वे कुंभ से प्रेरित थे और तीन साल पहले इसराइल में इस कार्यक्रम की शुरुआत की थी। महोत्सव में आने वाले कई आगंतुक भारत आ चुके हैं या आने की योजना बना रहे हैं। कई युवाओं को योग कक्षाएं लेते और हरे कृष्ण व्याख्यान में भाग लेते देखा जा सकता है। उबले चावल और दाल का सूप परोसने वाले भारतीय ' ढाबों ' के बाहर लंबी कतारें लगी रहती थीं। मध्यम आयु वर्ग के जोड़े, भारतीय कपड़े पहने हुए, समुद्र तट पर टहल रहे थे, युवा लड़के और लड़कियाँ नरम रेत पर वृत्त बना रहे थे, जबकि अन्य लोग सुबह समुद्र में तैर रहे थे।

सन्दर्भ

श्रेणी:इसराइल में पर्यटन आकर्षण
श्रेणी:दुर्घटनाएँ
श्रेणी:भीड़